Diari Oficial de la Generalitat Valenciana


Sumari del DOGV 1897, del 05-11-1992 (1992/826284)

RESOLUCIÓ de 27 d'octubre de 1992, de la Direcció General de l'Esport, per la qual es convoca la X Campanya d'Esquí Hivern-93.
------------------------------------------------------------------------------------------------------------------------------

### Dades del document

Número de DOGV
:   1897

Data del DOGV
:   05-11-1992

Secció del DOGV
:   ALTRES DISPOSICIONS

Número del document
:   1992/826284


Data del document
:   27-10-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 27 d'octubre de 1992, de la Direcció General de l'Esport, per la qual es convoca la X Campanya d'Esquí Hivern-93.  
La X Campanya d?Esquí, que abasta l'àmbit de la Comunitat Valenciana amb gran èxit de participació, té com a objectiu prioritari l'ocupació del temps lliure dels joves, facilitant-los els mitjans necessaris per a l'accés i la pràctica d'un esport que, per les característiques de la nostra comunitat, no pot disposar de la infrastructura adequada.  
La Direcció General de l?Esport, fent ús de les competències que en matèria d'esports té atribuïdes la Generalitat Valenciana, resol:  
Primer  
Convocar la X Campanya d'Esquí «Hivern-93» de la Generalitat Valenciana.  
Segon  
Aprovar les bases per les quals es regirà la convocatòria i que figuren a l'annex.  
València, 26 d'octubre de 1992. - El Director General de l?Esport: Josep Antoni Chapa López.  
ANNEX I  
Bases que regulen la convocatòria de la «X Campanya d'Esquí Hivern-93  
Primera  
La X Campanya d'Esquí es planteja en la modelitat de:  
- Setmanes escolars  
Segona  
Les inscripcions es formalitzaran segons el model que serà facilitat per les respectives direccions territorials per grups de 25 o 50. S'hi obtindrà una gratuïtat per cada 25 places adjudicades, i el centre pagarà la totalitat de les places adjudicades encara que no siguen completades. Hauran de tenir entrada abans del 4 de desembre de 1992.ª les direccions territorials de la Conselleria de Cultura, Educació i Ciència de la província on estiga domiciliat el centre sol·licitant, situades a:  
- Alacant: C/ Carratalà, 47, Tel: (96) 590 10 39   
- Castelló: Av. del Mar, 23 Tel: (96) 435 85 60   
- València: Av. Navarro Reverter, 2 Tel: (96) 386 95 61  
La quota s'ingressarà en els comptes bancari s que cadascuna de les empreses adjudicatàries assenyalen, i que es comunicaran en el moment de l'adjudicació.  
Podran participar en la campanya els centres docents de la Comunitat Valenciana d'EGB, BUP, FP i universitaris. L?edat mínima dels participants serà de 12 anys. I tots elis hauran de portar la cartilla de la Seguretat Social o equivalent. Els menors d'edat que hagen de viatjar a l?estranger hauran de portar, a més, els documents legalment exigits per a aquest fi.  
Estació Alotjament Quota  
   
Super Espot (Pirineu Català) Hotel Or Blanc 24.000 PTA  
Super Espot (Pirineu Català) Alb. Nivalia 22.000 PTA  
Arinsal (Andorra) H. Sant Juliá 28.000 PTA  
Pal (Andorra) H. Sant Eloi 27.000 PTA  
Sierra Nevada Apts. Mariola 28.000 PTA  
Candanchú (Pirineu Aragonés) "Loma Verde 26.000 PTA  
La quota d'inscripció inclourà desplaçaments des del lloc d'origen i tornada, allotjament en règim de pensió completa (dinar en pistes), forfait de remuntador, lloguer de material (botes, bastons, esquís i fixacions), dues hores diàries de classe fetes per monitors especialitzats, assegurança d'accidents i responsabilitat civil.  
Tercera  
S'hauran de tenir en compte els punts següents: per a l'adjudicació de les places es constituirà una comissió formada per representants de les tres direccions territorials de la Direcció General de l?Esport, la qual valorarà les sol·licituds d?acord amb el següent barem:  
A) Assistència a campanyes anteriors:  
- No assistència: 0 punts.  
- Assistència 3 anys abans: 1 punt.  
- Assistència 2 anys abans: 2 punts.  
- Assistència 1 any abans: 3 punts.  
Els centres que hagen assistit més d'un any a la mateixa campanya acumularan els punts.  
B) Participació en els Jocs Esportius de la Generalitat Valenciana i els participants de categoria juvenil en competicions federades.  
Es calcularà un tant per cent segons la fórmula següent:  
 Participants centre x 100   
 Cens escolar centre  
- Participació del 70,1% o més: 0 punts.  
- Participació entre el 60,1 i el 70%: 1 punt.  
- Participació entre el 50,1 i el 60%: 2 punts.   
- Participació entre el 40,1 i el 50%: 3 punts.   
- Participació entre el 30,1 i el 40%: 4 punts.   
- Participació entre el 20,1 i el 30%: 5 punts.   
- Participació entre el 10,1 i el 20%: 6 punts.   
- Participació entre el 0,1 i el 10%: 7 punts.  
- No participació: 10 punts.  
Una vegada sumants tots els punts acumulats per centre s'adjudicaran, les places a aquells que obtinguen un valor més baix. En el cas que hi haja empat es dirimirà pel número de registre d?entrada.  
Després de tot això es tindran en compte com a factors favorables pertànyer a una comarca deprimida o obtenir èxits esportius com a equip del centre que sol·licite les campanyes.  
Podran ser exclosos els centres per:  
- Irregularitats en l'assistència d'anys anteriors.  
- Retirada d'equips de les competicions dels Jocs Esportius de la Generalitat Valenciana.  
- Informes desfavorables dels responsables de l'activitat.  
Adjudicats els cursos per la Direcció General de l?Esport es comunicarà als adjudicataris per la direcció territorial corresponent. Els centres hauran d'ingressar el 25% de la quota en el termini màxim de 10 dies a partir de la comunicació. L?incompliment d'aquest requisit suposarà la renúncia del curs pel centre. El 75% restant es farà com a mínim 15 dies abans de la incorporació.  
En acabar l'activitat, hauran de lliurar a les direccions territorials de Cultura i Educació un informe memòria, el qual posarà èmfasi en aquells aspectes més importants per al desenvolupament de la campanya i avaluarà el transport, l'hotel, l'estació, el material d?esquí i l'atenció sanitària.  
Quarta  
Els participants hauran de portar la cartilla de la Seguretat Social o equivalent. Els menors d'edat que hagen de viatjar a l'estranger hauran de portar, a més, els documents legalment exigits a aquest fi.  
Cinquena  
La Direcció General de l?Esport es reserva el dret de suspendre els cursos en qualsevol estació d?esquí si alguna circumstància impedeix el desenvolupament normal d'aquest, i gestionarà, en aquest cas, la devolució total o parcial de la quota.  
València, 26 d?octubre de 1992. - El Secretari General: Josep Antoni Chapa.